ai4bharat/Pralekha huggingface dataset:
وزارتِ تعلیم
نیشنل ٹیسٹنگ ایجنسی  نے نیشنل ٹیسٹ ابھیاس موبائل ایپ پر ہندی ٹیسٹ فیچر لانچ کیا
نیا فیچر ہندی میڈیم کے طلبہ کو ہندی میں جے ای ای مین کے لئے ماک ٹیسٹ دینے میں مدد کرے گا۔ رمیش پوکھریال ’ نشنک‘
نو لاکھ چھپن ہزار سے زائد طلباء نے نیشنل ٹیسٹ ابھیاس ایپ کو ڈاؤن لوڈ کیا ہے اور اس ایپ پر طلبہ نے 16.5 لاکھ سے زیادہ ٹیسٹ دیئے ہیں
فروغ انسانی وسائل کے مرکزی وزیر شری رمیش پوکھریال 'نشنک' نے آج اعلان کیا کہ نیشنل ٹیسٹنگ ایجنسی  نے نیشنل ٹیسٹ ابھیاس موبائل ایپ پر ہندی ٹیسٹ فیچر کا آغاز کیا ہے۔ انہوں نے کہا کہ ہندی کو ترجیح دینے والے مسابقتی امتحان کے طلبہ اب این ٹی اے کے ذریعہ نیشنل ٹیسٹ ابھیاس اسمارٹ فون ایپ پر جاری ہندی ماک ٹیسٹ کے ساتھ اپنے موبائل آلات پر پریکٹس کرسکتے ہیں۔
شری پوکھریال نے بتایا کہ پچھلے ماہ نیشنل ٹیسٹنگ ایجنسی  جو جے ای ای اور نیٹ جیسے مسابقتی امتحان کا انعقاد کرتی ہے، اس نے اپنا آرٹیفیشیل انٹلی جنس  اسمارٹ فون ایپ لانچ کیا ہے تاکہ انجینئرنگ اور میڈیکل کے خواہش مند امیدوار جے ای ای مین، نیٹ سمیت داخلہ امتحانات کے لئے اپنے گھروں سے محفوظ طور پر تیاری کر سکیں۔ اس ایپ پر اب تک طلبا کے ذریعہ 16.5 لاکھ سے زیادہ ٹیسٹ دیئے جاچکے ہیں اور 9.56 لاکھ سے زائد طلباء نے ایپ ڈاؤن لوڈ کئے ہیں۔
ہندی میڈیم کو ترجیح دینے والے طلبہ ہندی زبان میں پیپرز شروع کرنے کی درخواست کر رہے تھے تاکہ ان کی تیاری میں انہیں مدد مل سکے۔ اس کو پیش نظر رکھتے ہوئے این ٹی اے نے ایپ کے لئے یہ فیچر شروع کیا ہے۔ اب ہندی زبان کے امیدوار ہندی میں ان مسابقتی امتحانات کے لئے ماک ٹیسٹ کی پریکٹس کر سکیں گے یا دے سکیں گے۔ ہندی ورژن ہندستان بھر کے طلبہ کے لئے ایک نعمت ہے کیونکہ اب یہ ان طلبا کے لئے اور بھی قابل رسائی ہو چکی ہے جن کی پہلی زبان انگریزی نہیں ہے۔
وہ طلبہ جنہوں نے پہلے سے ہی ایپ ڈاون لوڈ کر رکھا ہے وہ فورا ہی ہندی میں ماک ٹیسٹ کی کوشش شروع کر سکتے ہیں یا اگر ان کے پاس ایپ نہیں ہے تو اسے گوگل پلے اسٹور سے مفت میں ڈاؤن لوڈ کیا جاسکتا ہے۔ ایپ کا تازہ ترین ورژن انگریزی اور ہندی دونوں زبانوں میں نیویگیشن ، ہدایات ، ٹیسٹ لینے اور تجزیہ پیش کرتا ہے۔ ایک بار ایپ کو اپنے اسمارٹ فون یا ٹیبلٹ پر ڈاؤن لوڈ کرنے کے بعد طلبا کو اپنی تفصیلات کے ساتھ سائن اپ کرنے کی ضرورت ہوگی اور پھر وہ ہندی کو اپنی ترجیحی زبان کے طور پر منتخب کرسکتے ہیں اور ہندی زبان میں ان کے منتخب کردہ امتحان کے لئے ماک ٹیسٹ دینا شروع کر سکتے ہیں۔
انگریزی زبان کے تجربے کی طرح ، ہر روز این ٹی اے، ایپ پر ہندی میں ایک نیا ٹیسٹ جاری کرے گا ، جسے مشق کرنے کے لئے طلبہ ڈاؤن لوڈ کر سکتے ہیں۔ وہ ڈیوائس کو ’ ائیر پلین‘ موڈ ۔ آف لائن پر رکھ کر ان ٹیسٹوں کو دے سکتے ہیں۔ ٹیسٹ سبمٹ کرنے اور ان کا ریزلٹ دیکھنے کے لئے انہیں ایک بار پھر آن لائن موڈ میں جانے کی ضرورت ہو گی۔ جے ای ای مین، این ای ای ٹی کے لئے طلبہ اپنے گھروں سے ان ٹیسٹوں کا مشق کرنے میں اہل ہوں گے۔ طلبہ تفصیلی تجزیہ کے ساتھ فورا اپنے تفصیلی ٹیسٹ ریزلٹ بھی دیکھ سکتے ہیں۔ یہ سہولت ہندی اور انگریزی دونوں ہی زبانوں میں دستیاب ہو گی۔ دیگر امتحانات کو بھی اس ایپ میں جلد ہی شامل کیا جائے گا۔
بجلی کی وزارت
سب کے لئے بجلی
بجلی اور نئی وقابل تجدید توانائی کے مرکزی وزیر جناب آر کے سنگھ نے آج لوک سبھا میں ایک تحریری جواب میں یہ معلومات دی ہے کہ بجلی سے متعلق معاملہ اور تمام شہری اور دیہی علاقوں کے صارفین کو بجلی کی سپلائی / تقسیم کا معاملہ ریاستی حکومتوں کے تحت آتا ہے یا پھر توانائی کی ریاستی اکائیوں کی ذمہ داری ہے۔ حکومت ہند اپنی دین دیال اپادھیائے گرام جیوتی یوجنا  ، مربوط بجلی ترقیاتی اسکیم  اور اجول ڈسکام ایشورنس یوجنا  سمیت اپنی متعدد اسکیموں کے ذریعہ ریاستوں کو مدد فراہم کرکے ،تمام گھروں میں بلا رکاوٹ بجلی کی سپلائی مہیا کرنے کے ان کے مقصد کی تکمیل میں معاونت کررہی ہے۔
تمام ریاستوں اور مرکز کے زیر انتظام خطوں  نے مرکزی حکومت کے ساتھ یکم اپریل 2019 سے چوبیس گھنٹے بجلی سپلائی کو یقینی بنانے کے لئے ایک مفاہمتی عرضداشت پر دستخط کئے ہیں۔ متعدد ریاستوں اور مرکز کے زیر انتظام خطوں میں منصوبہ جاتی ہدف سے قبل ہی چوبیس گھنٹے بجلی کی فراہمی کا دعویٰ کیا ہے اور اگر اس میں کسی طرح کی کوئی رکاوٹ آتی ہے تو اس کی وجوہات مختلف ہوتی ہیں۔
شہری علاقوں میں سب۔ٹرانس مشن کو مضبوط کرنے اور تقسیم کاری کے نیٹ ورک کو مضبوط کرنےکے لئے دسمبر 2014 میں مربوط بجلی ترقیاتی اسکیم  کو لانچ کیا گیا تھا۔ اس کے علاوہ اس کو لانچ کرنے کے مقاصد میں ٹرانس فارمروں / فیڈر / صارفین کی میٹرنگ، آئی ٹی سے متعلق کام کاج ،کاروباری وسائل کی منصوب بندی ، اسمارٹ میٹرنگ، گیس انسولیٹڈ سب اسٹیشن  اور ریئل ٹائم ، ڈاٹا دستیابی نظام  شامل ہیں۔ اس اسکیم کے تحت ان کاموں کی عمل آوری کے لئے مرکزی امداد فراہم کی جاتی ہے۔ مندرجہ بالا کام کاج کے علاوہ ،زیر زمین کیبلنگ  اور ایرئل بنچڈ  کیبل وغیرہ کے لئے بھی سرکارکی جانب سے فنڈ مختص کئے جاتے ہیں اس سے تکنیکی اور تجارتی  خسارے کو کم کرنے میں مدد ملتی ہے۔ ان تمام تقسیم جاتی بنیادی ڈھانچے کے کاموں سے سب کو چوبیس گھنٹے بجلی کی سپلائی کو یقینی بنانے کی سمت میں سرکار کی کوششوں میں مدد ملی ہے۔
حکومت ہند نے 303758 کروڑ روپے کی لاگت سے اصلاحات پر مبنی نتائج سے مربوط تقسیم کاری سیکٹر اسکیم  بھی لانچ کی ہے۔ اس میں مرکزی سرکار کا تخمینہ جی بی ایس 97631 کروڑ روپے کا ہے۔ اس اسکیم کے ذریعہ ڈسکام کو شرائط پر مبنی مالی امداد فراہم کرکے تمام ڈسکام / بجلی محکموں اور پرائیویٹ ڈسکام کی آپریشنل ہیئت اور مالی استحکام میں بہتری لانا ہے۔ ساتھ ہی ساتھ سپلائی بنیادی ڈھانچے کو مضبوطی فراہم کرنا اور پری ۔ پیڈ موڈ میں اسمارٹ میٹروں کی تنصیب کرنا بھی ہے۔
وزارت آیوش
کابینہ نے بھارت اورسینٹ وینسنٹ اینڈ گرینیڈائنس کے درمیان روایتی طبی نظام کے شعبے میں تعاون کے لئے مجوزہ مفاہمت نامے کو منظوری دی
نئی دہلی،23؍اکتوبر،وزیراعظم نریندر مودی کی صدارت میں مرکزی کابینہ نے بھارتاورسینٹوینسنٹاینڈگرینیڈائنسکےدرمیانروایتیطبینظامکےشعبےمیںتعاونکےلئےمجوزہمفاہمتنامےکواستقدامی طور پر منظوریدے دی ہے۔ اس مفاہمت نامے پر 11 ستمبر 2019 کو نئی دہلی میں دستخط کئے گئے تھے۔
فوائد:
یہ مفاہمت نامہ بھارت اور سینٹ وینسنٹ اینڈ گرینڈائنس کے درمیان روایتی طبی نظام کے فروغ میں تعاون کا ایک فریم ورک فراہم کرے گا اور مذکورہ شعبے میں دونوں ملکوں کے لئے باہمی طور پر مفید ہوگا۔ یہ مفاہمت نامہ سینٹ وینسنٹ اینڈ گرینڈائنس میں روایتی ادویات کے نظام کو فروغ دے گا اور اس کو مشتہر کرے گا۔ مفاہمت نامے میں دی گئی سرگرمیاں سینٹ وینسنٹ اینڈ گرینڈائنس میں آیوش کے طبی نظام کی اہمیت کو فروغ دے گا۔ مفا ہمت نامے کے نتیجے میں اس طبی نظام کی پریکٹس کرنے والوں کی تربیت کے لئے ماہرین اور سائنس دانوں کے تبادلے ممکن ہوں گے اور روایتی طبی نظام میں مشترکہ تحقیق کا کام انجام دیا جاسکے گا۔ امید ہے کہ اس سے روایتی ادویات میں اختراعات سامنے آئیں گی اور نئی دوائیں تیار کی جاسکیں گی۔
۔۔۔۔۔۔۔۔۔۔۔۔۔۔۔
U-4740
(Visitor Counter : 44
عملے، عوامی شکایات اور پنشن کی وزارت
مرکزی وزیر ڈاکٹر جتندر سنگھ نے کہا ہے کہ آئی اے ایس / سیول سروسز کے لئے نصاب ہندوستان کے بدلتے منظرنامے سے ہم آہنگ ہونا چاہئے اور اس میں وقتاً فوقتاً تبدیلیاں لانے کی ضرورت ہے
لال بہادر شاستری نیشنل اکیڈمی آف ایڈمنسٹریشن،مسوری میں جوائنٹ سیول ، ملٹری پروگرام کے اختتامی اجلاس سے خطاب
نئی دہلی 11 ستمبر 2021: مرکزی وزیر مملکت  برائے سائنس وٹیکنالوجی، وزیر مملت  برائے ارضیاتی سائنس، وزیر اعظم کے دفتر ، عملے، شکایات عامہ اور پنشن ، ایٹمی توانائی اور خلا کے وزیر مملکت ڈاکٹر جتیندر سنگھ نے کہا ہے کہ لال بہادر شاستری نیشنل اکیڈمی آف ایڈمنسٹریشن  میں آئی اے ایس / سیول سروسزکے لئے نصاب کو ہندوستان کے بدلتے منظرنامے سے ہم آہنگ ہونا ہے۔ موجودہ اور مستقبل کے ایڈمنسٹریٹروں کو اس دور اندیشانہ نقش راہ سے روشناس کرایا جاتا رہے جو ہمارے وزیر اعظم جناب نریندر مودی نے اگلے 25 برسوں کے لئے پیش کیا ہے جب تک کہ ہندوستان کی آزادی کو 100 برس مکمل ہوجائیں ۔
آج اکیڈمی میں جوائنٹ سیول ۔ ملٹری پروگرام کے اختتامی اجلاس سے خطاب کرتے ہوئے ڈاکٹر جتیندر سنگھ نے اچھی گورننس کے لئے صلاحیت سازی میں لگے اداروں کے ذریعہ مشترکہ پروگراموں کی ضرورت پر زور دیا۔ مثلا LBSNAA، نیشنل سنٹر فار گڈ گورننس ، انڈین انسٹی ٹیوٹ آف پبلک ایڈمنسٹریشن ، انسٹی ٹیوٹ آف سکریٹریل ٹریننگ اینڈ مینجمنٹ  وغیرہ میں تال میل پر زور دیا تاکہ الگ الگ کام کرنے کی بجائے مشترکہ پروگرام کرائے جائیں جن سے ان اداروں کی اپنی کوششوں کو مہمیز لگائی جاسکے ۔ انھوں نے مسوری اکیڈمی میں وزٹنگ فیکلٹی کا دائرہ بڑھانے اور گیسٹ فیکلٹی میں سائنس کے ماہرین، صنعتکاروں ، کامیاب اسٹارٹ اپس اور کامیاب خواتین کو شامل کیا جائے۔
وزیر موصوف نے کہا کہ اہم اصلاحات کی سمت میں عملے اور ٹریننگ محکمے کا اٹھایا گیا ایک قدم ’’مشن کرم یوگی‘‘ کا آغاز تھا جس کی تشریح یوں کی جاسکتی ہے کہ یہ حکمرانی کے بجائے کارکردگی کی بات ہے۔
اکیڈمی میں نصاب کے رابطہ کا اور وہاں کے عملے کو مبارکباد دیتے ہوئے، جنھوں نے ایک ہفتے طویل جوائنٹ سیول، ملٹری پروگرام کا کامیاب انعقاد کیا۔ ڈاکٹر جتیندر سنگھ نے پروگرام میں شامل افسروں کی بھی تعریف کی۔ پروگرام کا مقصد سیول سروس افسران اور مسلح افواج کے افسران کے درمیان ڈھانچہ جاتی تال میل قائم کرنا ہے تاکہ مشترکہ ڈیوٹی کے دوران یہ زیادہ مفاہمت اور اشتراک سے کام لے سکیں جب انھیں مل کر ملک کی سکیورٹی کے لئے اپنے فرائض انجام دینے ہوں۔
وزیر موصوف نے کہا کہ کرگل جنگ کے بعد 2001 میں یہ پروگرام شروع کیا گیا تھا اور شرکاء کو اس طویل مدت میں اندرونی اور بیرونی آزمائشوں کو سمجھنے کا موقع ملا اور اس کے ذریعہ شرکاء افسران کو سیول ، ملٹری امتزاج کو اچھی طرح دیکھنے اور سمجھنے کے مواقع حاصل ہوتے ہیں۔
ڈاکٹر جتیندر سنگھ نے کہا کہ اب جبکہ ہندوستان اپنی آزادی کے 75 ویں سال میں داخل ہورہا ہے اور اگلے 25 برس کے لئے منصوبہ تیار کررہا ہے ، اس طرح کے پروگرام ہمیں سیول اور ملٹری عہدہ داروں کو اندرونی اور بیرونی سخت آزمائشوں سے نبردآزما ہونے کے لئے تیار رہنے کا موقع فراہم کرتا ہے۔ اس سے قبل LBSNAA کے ڈائرکٹر کے سری نواس نے سیول ، ملٹری پروگرام کے اغراض ومقاصد پر روشنی ڈالی۔
وزیراعظم کا دفتر
وزیر اعظم نے ترقیاتی کاموں پر خوشی کا اظہار کیا جو سلچر اور آس پاس کے علاقوں میں ‘زندگی کی آسانی’ میں اضافہ کررہے ہیں
وزیر اعظم جناب نریندر مودی نے ان ترقیاتی کاموں پر خوشی کا اظہار کیا ہے جو سلچر اور آس پاس کے علاقوں میں‘زندگی کی آسانی’ کو آگے بڑھا رہے ہیں۔
ایک سلسلے وار ٹویٹ میں ممبر پارلیمنٹ ڈاکٹر راجدیپ رائے نے سلچر کے ترقیاتی سفر کے بارے میں بتایا۔ انہوں نے بتایا کہ چاہے تعلیم ہو، صفائی ہو، صحت کی دیکھ بھال ہو، پانی کی فراہمی ہو، ماحولیات ہو، ٹرانسپورٹیشن ہو، سستی رہائش کی دستیابی ہو، سیفٹی سیکورٹی اور عوامی خدمات ہوں، خطے کی معاشی صلاحیت کے ساتھ ساتھ معیار زندگی بھی بہتر ہوا ہے۔ انہوں نے سی جی ایچ ایس فلاحی مرکز، پردھان منتری گرام سڑک یوجنا  ، پردھان منتری آواس یوجنا گرامین اور دیگر ترقیاتی اقدامات کے بارے میں بھی بات کی جو سلچر اور آس پاس کے علاقوں کے لوگوں کی زندگیوں میں آسانی پیدا کر رہے ہیں۔
رکن پارلیمنٹ کے سلسلے وار ٹویٹ کے جواب میں، وزیر اعظم نے ٹویٹ کیا؛
’’خوشی ہے کہ ترقی کے ثمرات سلچر اور آس پاس کے علاقوں میں ‘زندگی کی آسانی’ میں اضافہ کررہے ہیں۔‘‘
سائنس اور ٹیکنالوجی کی وزارت
کیرل کے اسٹارٹ نے کووڈ۔ 19 کو شکست دینے کے لئے آئی او ٹی  پر مبنی استعمال شدہ ماسک کے نپٹارے کے مقصد سے اسمارٹ بن اور یو وی لائٹ پر مبنی ڈس انفیکشن آلہ لانچ کرنے کے لئے ایس سی ٹی آئی ایم ایس ٹی کے ساتھ معاہدہ کیا
نئی دہلی، 11 جون 2020، ایک اسٹارٹ اپ وی ایس ٹی موبیلیٹی سالیوشن جس کا ہیڈ کوارٹر کوچین میں واقع ہے، نے کووڈ۔ 19 سے جنگ میں مدد کرنے کے لئے مصنوعات تیار کرنے کی کوشش کے ایک حصے کے طور پر ایک خود کار ماسک ڈسپوزل مشین لانچ کی ہے۔ ڈسپوزل کی مشین کا نام بن۔ 19 ہے۔ جس کو سری چترا ترونال انسٹی ٹیوٹ فار میڈیکل سائنسز اینڈ ٹکنالوجی ، تریویندرم جو کہ حکومت ہند کے سائنس اور ٹکنالوجی کے محکمے  کے تحت کام کرنے والا ایک قومی اہمیت کا حامل ادارہ ہے، کے ذریعہ تیار کی گئی چترا یو وی پر مبنی فیس ماسک ڈسپوزل ٹکنالوجی سے تیار کیا گیا ہے۔ اس کو ارنا کولم ضلع کلکٹر ایس سہاس نے ضلع کے انتظامی ہیڈ کوارٹر اپنے دفتر میں اس کی ایک یونٹ لگاکر رسمی طور پر لانچ کیا۔
آئی او ٹی پر مبنی بن۔ 19 کو استعمال شدہ فیس ماسک جمع کرنے اور انہیں ڈس انفیکٹ کرنے کے لئے استعمال کیا جاتا ہے۔ اس میشن سری چترا لیب میں متعدد کامیاب مائیکرو بایو لوجیکل تجربات کئے گئے ہیں۔ سری چترا طبی تحقیقی ہندوستانی کونسل  کے رہنما خطوط کے مطابق ملک میں یو وی پر مبنی آلات کی جانچ کرنے والی ایک ایجنسی ہے۔
بن۔ 19 اور یو وی اسپاٹ کا آغاز کرتے ہوئے ضلع کلکٹر ایس سہاس نے کہا کہ کیرل میں پہلی بار اس طرح کی سہولت دستیاب کرائی گئی ہے۔ انہوں نے کہا کہ ‘ریاست میں کووڈ۔ 19 کو شکست دینے کے لئے یہ مصنوعات بہت کار آمد ہوں گی۔ ان مصنوعات سے ماحول کو ہونے والے نقصانات سے بھی بچنے میں مدد ملے گی’۔
ایس سی ٹی آئی ایم ایس ٹی کی ڈائرکٹر ڈاکٹر آشا کشور نے کہا کہ ‘‘وی ایس ٹی کے ذریعہ یو وی بن اور کثیر مقصدی ڈس انفیکشن سسٹم کے کامیاب آغاز سے ڈی ایس ٹی اور اس انسٹی ٹیوٹ کو بہت خوشی ہوئی ہے۔ ہماری تکنیکی معلومات اور نمونے کو ان آلات میں تبدیل کرنے والی ٹیم کو ہم مبارکباد دیتے ہیں کیونکہ یہ آلات دفتروں ، گھروں اور دیگر عوامی مقامات کے لئے بہت کارگر ہوں گے۔ کووڈ۔ 19 کے پھیلنے کی چین کو توڑنے کے لئے یہ ایک اضافی کوشش ہوگی ’’۔
بن۔ 19 کی کارکردگی کی وضاحت کرتے ہوئے وی ایس ٹی موبلیٹی سولیوشن کے سی ای او جناب الوین جارج نے کہا کہ اس بن کے کنٹینر کے اندر ڈالے گئے ماسک کو پہلے ایک عمل کے ذریعہ ڈس انفیکٹ کیا جائے گا۔ ڈس انفیکٹ کئے گئے ماسک کو بن کے اندر دوسرے کنٹینر میں منتقل کردیا جائے گا۔ اس کے علاوہ ماسک ڈالنے والا شخص بن۔ 19 میں لگے ہوئے آٹو میٹک سنیٹائزر ڈسپنسر کی مدد سے اپنے ہاتھ سنیٹائز بھی کرسکتا ہے۔ ان میں سے کسی بھی کام کو کرنے کےلئے اس بن میں کسی سوئچ کو چھونے کی ضرورت نہیں ہے۔ سارے کام خود کار طریقے سے چلتے ہیں۔
کمپنی نے ایک یو وی لائٹ پر مبنی کثیر مقصدی ڈس انفیکٹر یو وی اسپاٹ بھی لانچ کیا ہے جو کہ کووڈ۔ 19 سے جنگ کے لئے اس کے ذریعہ تیار کردہ مصنوعات میں شامل ہے۔ یہ ایک کثیر مقصدی ڈس انفیکٹر ہے جو الٹرا وائلیٹ ڈس انفیکشن لیمپ سے کام کرتا ہے۔ اس کو استعمال شدہ فیس ماسک کے نپٹارے کے لئے استعمال کیا جاتا ہے جس کوی سری چترا لیب کے ذریعہ کئے گئے مائیکرو بایو لوجیکل ٹسٹ سے جانچ کی جاچکی ہے۔

۔۔۔۔۔۔۔۔۔۔۔
م ن۔ ا گ۔ن ا۔
U-3213
(Visitor Counter : 161
بندرگاہوں، جہاز رانی اور آبی راستوں کی وزارت
جناب سربانند سونووال نے مغربی بنگال میں ’متوا دھرم مہا میلہ‘ کا دورہ کیا
جناب سونووال نے لوگوں سے متوا برادری کی متحرک ثقافت کا مشاہدہ کرنے کے لیے مہا میلہ میں آنے کی اپیل کی
بندرگاہوں، جہاز رانی اور آبی گزرگاہوں اور آیوش کے مرکزی وزیر جناب سربانند سونووال نے آج مغربی بنگال کے شمالی 24 پرگنہ کے شریدھام ٹھاکر نگر، ٹھاکر باڑی میں منعقدہ ”متوا دھرم مہا میلہ“ کا دورہ کیا۔ اس میلے کا اہتمام شری شری ہری چند ٹھاکر جی کے 212 ویں یوم پیدائش کے موقع پر کیا جا رہا ہے۔ مرکزی وزیر کے ساتھ بندرگاہوں، جہاز رانی اور آبی گزرگاہوں کے مرکزی وزیر مملکت جناب شانتنو ٹھاکر بھی موجود تھے جو متوا مہاسنگھ کے سنگھ ادھیپتی پتی بھی ہیں۔
اس موقع پر خطاب کرتے ہوئے جناب سربانند سونووال نے کہا، ”میں آج شری شری ہری چند ٹھاکر جی کی یوم پیدائش کے مقدس موقع پر یہاں آ کر خوش قسمت محسوس کر رہا ہوں۔ محروم اور پسماندہ لوگوں کی فلاح و بہبود کے لیے شری شری ٹھاکر جی کی قیمتی شراکت کو ہمیشہ یاد رکھنا چاہیے۔ معاشرے میں شعور بیدار کرنے، تعلیم پھیلانے اور خواتین کی حالت کو بہتر بنانے کے لیے ان کی لگن ہمارے لیے نیکی کی راہ پر گامزن رہنے کی امید کی کرن ہے۔ ہمارے پردھان منتری جناب نریندر مودی جی کا ماننا ہے کہ متوا دھرم مہا میلہ متوا برادری کی متحرک ثقافت کی بھر پور نمائش کے ساتھ ’ایک بھارت، شریشٹھ بھارت‘ کا عکاس ہے۔
اس سے پہلے، متوا دھرم مہا میلہ پر شانتنو ٹھاکر کے ٹویٹ کا حوالہ دیتے ہوئے، وزیر اعظم جناب نریندر مودی نے ٹویٹ کیا، ”# MatuaMahaMela2023 ایک اہم تقریب ہے جو متوا کمیونٹی کی متحرک ثقافت کو ظاہر کرتا ہے۔ میں زیادہ سے زیادہ لوگوں سے میلہ دیکھنے کی اپیل کروں گا۔ انسانیت ہمیشہ شری شری ہری چند ٹھاکر جی کی احسان مندی اور خدمت کا راستہ دکھانے کے لیے مقروض رہے گی۔“
شری شانتنو ٹھاکر نے مزید کہا کہ شریدھام ٹھاکر نگر کا میلہ مذہبی الوہیت، تنوع میں ہم آہنگی اور امن کا تجربہ ہوگا۔
یہ میلہ 19 مارچ سے 25 مارچ 2023 تک آل انڈیا متوا مہاسنگھ کی طرف سے منعقد کیا جا رہا ہے۔
بہت چھوٹی، چھوٹی اور درمیانی صنعتوں کی وزارت
چھوٹی ، بہت چھوٹی اور درمیانی درجے کی صنعتوں کی وزارت کی جوائنٹ سکریٹری محترمہ الکا ننگیا اروڑا ، نے بطور سی ایم ڈی ، این ایس آئی سی کا چارج سنبھالا
محترمہ الکا ننگیا اروڑا ، آئی ڈی اے ایس  نے 14؍ستمبر 2021 کو چیئرمین کم منیجنگ ڈائریکٹر  ، نیشنل سمال انڈسٹریز کارپوریشن لمیٹڈ  کا اضافی چارج سنبھال لیا ہے۔اس موقع پر ، انہوں نے این ایس آئی سی کے سینئر افسران کے ساتھ بات چیت کی اور تمام ملازمین کی حوصلہ افزائی کی کہ وہ 2021-22 کے دوران اپنی بہترین کارکردگی جاری رکھیں۔ محترمہ الکا اروڑہ انڈسٹری کی تجربہ کار ہیں جو ملک بھر میں متنوع سرگرمیوں میں 30 سال سے زیادہ کا تجربہ رکھتی ہیں۔محترمہ الکا اروڑا چھوٹی، بہت چھوٹی اور درمیانی درجے کی صنعت کی وزارت میں جوائنٹ سیکرٹری کی خدمات سرانجام دے رہی ہیں اور انہوں نے حکومت ہند میں اہم عہدوں پر بھی کام کیا ہے جیسے ایڈیشنل کمشنر دستکاری ، وزارت ٹیکسٹائل ، منیجنگ ڈائریکٹر ، کاٹیج ایمپوریم ، اور انٹیگریٹڈ فنانشل ایڈوائزر ویسٹرن ایئر کمانڈ  اور ایف اے آرمی ہسپتال ۔ وہ بحریہ کے ساتھ مالیاتی مشیر نیول ڈاک یارڈ اور جوائنٹ کنٹرولر ڈیفنس اکاؤنٹس ممبئی اور مشرقی کمان آرمی کولکاتہ میں ایف اے کی حیثیت سے اپنی گونا گوں صلاحیتوں کے ساتھ خدمات انجام دے چکی ہیں۔
وزیراعظم کا دفتر
وزیرا عظم نے روس کے شہر ماسکو میں منعقدہ ووشو اسٹارس چیمپئن شپ میں بھارت کے لئے 17 تمغے جیتنے پر خاتون ایتھلیٹس کو مبارکباد دی
وزیر اعظم جناب نریندر مودی نے روس کے شہر ماسکو میں منعقدہ ووشو اسٹارس چیمپئن شپ میں بھارت کے لئے 17 تمغے جیتنے پر خاتون ایتھلیٹس کو مبارکباد دی ہے۔
کھیلوں اور نوجوانوں کے امور کے مرکزی وزیر جناب انوراگ سنگھ ٹھا کر کی طرف سے کئے گئے ایک ٹوئیٹ کے جواب میں وزیراعظم نے کہا:
’’ملک کے ایتھلیٹس کو کامیابی کے لئے مبارکباد‘‘
ارضیاتی سائنس کی وزارت
شدید ترین سمندری طوفان امفان سے متعلق تفصیلات 
نئی دہلی، 17 ؍مئی، 2020،بھارتی محکمہ موسمیات کے تحت سمندری طوفان کے پیشگی انتباہ کے ڈویژن نے اپنی حالیہ ریلیز ،میں درج ذیل تفصیلات بتائی ہیں:
خلیج بنگال کے جنوب مشرقی حصے میں کل جو دباؤ بنا ہوا تھا، وہ 16 مئی کو دوپہر بعد ، شدید ترین دباؤ میں بدل گیا اور اس نے اسی شام ، سمندری طوفان امفان ، کی شکل لے لی۔ یہ طوفان جنوبی خلیج بنگال کے وسطی حصوں پر مرتکز رہا۔ 17 مئی 2020 کو یہ طوفان بھارتی معیاری وقت کے مطابق 0830 بجے شدید ترین سمندری طوفان کی شکل لے سکتا ہے اور طول البلد کے نزدیک اسی خطے میں مرتکز رہ سکتا ہے یعنی 11.4ڈگری شمال اور 86.0مشرق طول البلد پر مرتکز رہ سکتا ہے، ساتھ ہی ساتھ پارہ دیپ  سے تقریبا 990کلومیٹر جنوب میں واقع رہ سکتا ہے، ساتھ ہی ساتھ دیگھا ، سے 1140کلومیٹر جنوب-جنوب مغرب میں ٹھہرا رہ سکتا ہے اور کھیپو پارہ، کے جنوب –جنوب مغرب میں 1260 کلو میٹر پر مرتکز رہ سکتا ہے۔
اس بات کے قوی امکانات ہیں کہ یہ سمندری طوفان آئندہ 12 گھنٹوں میں شدید ترین سمندری طوفان میں بدل جائے گا۔ ساتھ ہی ساتھ آئندہ 24 گھنٹوں میں تقریبا شمال کی جانب آہستہ آہستہ پیش قدمی کر سکتا ہے اور پھرواپس مڑ کر شمال-شمال مشرقی سمت اختیار کر سکتا ہے اور خلیج بنگال کی جانب تیزی سے بڑھتے ہوئے مغربی بنگال –بنگلہ دیش کے ساحلوں تک پہنچ سکتا ہے۔ یعنی مغربی بنگال کے ساگر جزائر اوربنگلہ دیش کے ہٹیا جزائر تک پہنچ سکتا ہے۔ 20مئی 2020 کو یہ سمندری طوفان دوپہر بعد اور شام تک ازحد شدیدترین سمندری طوفان کی شکل لے سکتا ہے۔
مذکورہ سمندری طوفان کی شدت سے متعلق پیشین گوئی کی جدول درج ذیل ہے:
|
|
تاریخ ؍اوقات 
|
|
پوزیشن 
|
|
زیادہ سے زیادہ ہمہ گیر سطحی ہواؤں کی رفتار 
|
|
سمندری طوفان سے پیدا ہونے والی ڈسٹربنس کا زمرہ
|
|
17.05.20/0830
|
|
11.4/86.0
|
|
90-100 gusting to 110
|
|
شدید سمندری طوفان
|
|
17.05.20/1130
|
|
11.7/85.9
|
|
95-105 gusting to 115
|
|
شدید سمندری طوفان
|
|
17.05.20/1730
|
|
12.3/85.8
|
|
105-115 gusting to 125
|
|
شدید سمندری طوفان
|
|
17.05.20/2330
|
|
13.1/85.9
|
|
115-125 gusting to 140
|
|
ازحد شدید سمندری طوفان
|
|
18.05.20/0530
|
|
13.7/86.0
|
|
125-135 gusting to 150
|
|
ازحد شدید سمندری طوفان
|
|
18.05.20/1730
|
|
14.8/86.2
|
|
145-155 gusting to 170
|
|
ازحد شدید سمندری طوفان
|
|
19.05.20/0530
|
|
16.1/86.6
|
|
160-170 gusting to 190
|
|
ازحد شدید ترین سمندری طوفان
|
|
19.05.20/1730
|
|
17.6/87.2
|
|
170-180 gusting to 200
|
|
ازحد شدید ترین سمندری طوفان
|
|
20.05.20/0530
|
|
19.6/88.0
|
|
170-180 gusting to 200
|
|
ازحد شدید ترین سمندری طوفان
|
|
20.05.20/1730
|
|
21.7/89.0
|
|
155-165 gusting to 180
|
|
بہت زیادہ شدید ترین سمندری طوفان
|
|
21.05.20/0530
|
|
23.5/89.7
|
|
95-105 gusting to 115
|
|
شدید ترین سمندری طوفان
|
|
21.05.20/1730
|
|
25.3/90.2
|
|
40-50 gusting to 60
|
|
دباؤ
|
|
شدید سمندری طوفان
11.4N/86E
کیمیکلز اور فرٹیلائزر کی وزارت
درج فہرست فارمولیشنوں کی مقررہ قیمتوں کی نظر ثانی
نئی دلّی ، 1 اپریل / کیمیاوی ادویہ  آرڈر ، 2013 کی تجاویز کے مطابق این پی پی اے نے 883 درج فہرست فارمولیشنوں کی متعین کردہ قیمتوں پر نظر ثانی / اضافہ کیا ہے ۔
مذکورہ اتھارٹی نے 31 مارچ ، 2020 ء کو منعقدہ اپنی میٹنگ میں ، اِس امر پر اطمینان کا اظہار کیا کہ کووڈ - 19 کے پھیلاؤ کے نتیجے میں اے پی آئی کے سلسلے میں سپلائی میں ، جو رخنہ پیدا ہو گیا تھا ، اُس میں اب اصلاح رونما ہورہی ہے اور صورت حال اب آہستہ آہستہ معمول پر آ رہی ہے اور کووڈ – 19 کے دوران ادویہ کی قیمتوں میں کوئی غیر معمولی اور غیر فطری اضافہ رونما نہیں ہوا اور نہ ہی اس کی کوئی اطلاع ملی ۔ لہٰذا ، معمول کے مطابق قیمتوں پر نظر ثانی کی اجازت دی گئی ہے ۔
ڈبلیو پی آئی میں صنعت اور داخلی تجارت کی فروخت کے محکمے ، وزارت ِ تجارت و صنعت ، حکومتِ ہند کی جانب سے شائع کئے گئے اعداد و شمار کے مطابق ہی اضافے ہوئے ۔ متعین کردہ قیمتوں میں رونما ہوا اضافہ تھوک قیمتوں کے عدد اشاریہ  کے مطابق ہے ، جو 1.88468 فی صد ہے ۔
ادیہ کی متعین کردہ قیمتوں پر نظر ثانی کے تحت قلبی مرض میں کام آنے والی دوا اسٹنٹ کی متعین کردہ قیمت پر نظر ثانی کا عمل بھی شامل ہے ۔ نظر ثانی شدہ قیمتیں یکم اپریل ، 2020 ء سے نافذ العمل ہوں گی اور نظر ثانی شدہ قیمتوں کی تفصیلات این پی پی اے کے ویب سائٹ www.nppaindia.nic.in پر دستیاب ہیں ۔
۔۔۔۔۔۔۔۔۔۔۔۔۔۔۔۔۔۔۔۔ ۔ ۔ ۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔
 
U. No.1426
(Visitor Counter : 69
پیٹرولیم اور قدرتی گیس کی وزارت
نیشنل گیس گرڈ کی صورت حال
نئی دہلی، 6 فروری 2019/حکومت نے نیشنل گیس گرڈ کو ترقی دینے کا منصوبہ بنایا ہے۔ اس وقت تقریباً 16788 کلو میٹر قدرتی گیس پائپ لائن کام کررہی ہیں، اور قریب قریب 14239 کلو میٹر گیس پائپ لائن کو ترقی دی جارہی ہے تاکہ پورے ملک میں قدرتی گیس کی فراہمی میں اضافہ کیا جاسکے۔ ان پائپ لائنوں کی منظوری پیٹرولیم اور قدرتی گیس ریگولیٹری بورڈ  نے دی ہے اور یہ تیاری کے مختلف مراحل میں ہیں۔ پی این جی آر بی نے جی اے آئی ایل کو یہ اختیار دیا ہے وہ شمال مشرقی گیس پائپ لائن کو جگدیش پور - ہلدیہ -بوکارو-دھرما پائپ لائن  پروجیکٹ کے لازمی حصہ کے طور پر تقریباً 750 کلو میٹر طویل برونئی-گوہاٹی پائپ لائن کو ترقی دے جو شمال مشرقی خطے کو نیشنل گیس گرڈ سے جوڑے گی۔
اس کے علاوہ پی این جی آر بی نے مرکزی سرکاری سیکٹر کے پانچ اداروں کی ایک مشترکہ کمپنی اندر دھنش گیس گرڈ لمیٹیڈ  کو بھی یہ اختیار دیا ہے کہ وہ شمال مشرقی ہندستان کی 8 ریاستوں کو آپس میں ملانے کے لئے شمال مشرقی گیس گرڈ کو ترقی دے ۔ مرکزی سرکاری سیکٹر کے ان پانچ اداروں میں آئی او سی ایل، او این جی سی ، جی اے آئی ایل ، آئل اور این آر تیل شامل ہیں۔
پیٹرولیم اور قدرتی گیس کے مرکزی وزیر جناب دھرمیندر پردھان نے آج راجیہ سبھا میں ایک سوال کے تحریری جواب میں یہ اطلاع دی۔
۔۔۔۔۔۔۔۔۔۔۔
م ن ۔ ج ۔ ج۔
U- 720
(Visitor Counter : 67
وزارت دفاع
انڈین کوسٹ گارڈ کی18ویں نیشنل میری ٹائم سرچ اینڈ ریسکیو بورڈ کی میٹنگ
نئی دہلی،18؍دسمبر:انڈین کوسٹ گارڈ نے آج یہاں پالیسی امور پر تبادلہ خیال کرنے، رہنما خطوط اور طریقہ کار وضع کرنے اور نیشنل سرچ اور ریسکیو پلان کی کارکردگی کا جائزہ لینے کے لئے 18ویں نیشنل میری ٹائم سرچ اینڈ ریسکیو بورڈ میٹنگ کا انعقاد کیا۔ اس اعلیٰ سطحی میٹنگ کی صدارت ڈائریکٹر جنرل انڈین کوسٹ گارڈ اور چیئرمین این ایم ایس اے آر بی جناب کے نٹراجن نے کی اور اس میں مختلف وزارتوں، ایجنسیوں، تمام ساحلی ریاستوں اور مرکز کے زیر انتظام خطوں کے 48بورڈ کے ارکان نے شرکت کی۔پہلی بار ایم-ایس اے آر کے تین مضبوط اجزاء-سیکریٹری، سیکریٹری اور سیکریٹرینے سالانہ میٹنگ میں شرکت کی ہے۔
اپنے افتتاحی خطاب میں این ایم ایس اے آر بی کے چیئرمین نے تینوں نئے ارکان، وزارت برائے جہاز رانی، مویشی پالن کے محکمہ، دودھ صنعت اور ماہی گیری اور سمندری اطلاعی خدمات کے انڈین نیشنل سینٹر کا مستقل ارکان کی حیثیت سے خیر مقدم کیا۔میٹنگ میں مغربی بنگال، اُڈیشہ، تمل ناڈو،کیرالہ اور کرناٹک کے ماہی گیری کے محکمے کے افسران نے بھی شرکت کی۔
جناب کے نٹراجن نے 4.6ملین مربع کلومیٹر وسیع انڈین سرچ اینڈ ریسکیو ریجن کے اندر تلاش اور راحتی کام کی اثر انگیزیت کو بہتر بنانے کے لئے دوسرے حصے داروں کے ساتھ تال میل میں آئی سی جی کے متعدد اقداما ت پر روشنی ڈالی۔انہوں نے ممبئی ، چنئی اور انڈمان اورنکوبار جزیروں میں آئی سی جی کے قائم کردہ تین میری ٹائم ریسکیو کوآرڈینیشن سینٹر اور فوری تلاش اور راحتی امداد کے لئے جائے حادثے کے قریب جہاز کو ڈائیورٹ کرنےسے متعلق کوسٹ گارڈ کے تیار کردہ رضاکارانہ جہاز رپورٹنگ سسٹم (آئی این ڈی ایس اے آر کی اہمیت کو اجاگر کیا۔آئی سی جی کے اختیار کردہ روک تھام اور تخمینہ کردہ ایس اے آر میکنزم کے نتیجے میں سمندر میں اس وقت کوئی جانی نقصان نہیں ہوا، جب حالیہ ماضی میں سمندر میں کئی طوفانوں کا گزر ہوا۔
چیئرمین نے میری ٹائم ایس اے آر آرکیٹکچر کو مضبوط کرنے کے لئے حصے داروں کی صلاحیت سازی کے ساتھ باہمی تعاون پر مبنی اپروچ کی ضرورت پر زور دیا۔ انہوں نے ایریا آف ریسپانسبلٹی  میں پائیدارسمندری تحفظ پر توجہ مرکوز کرنےاورزندگی بچانےوالےحفاظتی سامان کی لازمی کیریج سے متعلق ریگولیشنز کو حل کرنے،ماہی گیری کے ذریعے ماہی گیری کے جہازوں کی سمندری تلاشی کوروک تھام کےطریقہ کار،مناسب تربیت اور جہاز کے عملے کی محاسبہ پر توجہ دینے کی ضرورت کا اعادہ کیا۔
کلیدی خطاب کرتے ہوئے سیکریٹری  جناب گوپال کرشن نے آئی سی جی اور این ایم ایس اے آر بی ارکان کی ان کے مثالی تال میل کے لئے ستائش کی، جس کے نتیجے میں مختلف اقدامات کئے گئے جن سے ایس اے آر میکنزم میں بہتری آئی۔ انہوں نے میری ٹائم-ایئر ایس اے آر سسٹم کے ساتھ ہم آہنگ کرنے کی ضرورت پر زور دیا۔
سکریٹری جناب شری پردیپ سنگھ کھڑولانے اپنے خطاب میں ایروناٹیکل اور میری ٹائم ایس اے آر کے مابین تفریق کو کم کرنے کی اہمیت پر زور دیا، کیونکہ ہندوستانی فضائی حدود کا تقریباً 60 فیصد سمندری علاقوں پر مشتمل ہے۔ انہوں نے فورم کو یقین دلایا کہ ان کی وزارت کوآرڈینیشن کو مزید بڑھانے کے لئے ہر طرح کی مدد فراہم کرے گی۔
سکریٹریمحترمہ رجنی سیکھری سبل نے کہا،تقریباً38 لاکھ ماہی گیروں کے ساتھ2.5 لاکھ ماہی گیری کشتیاں ماہی گیری میں مصروف ہیں، جس کے لئے باربار ایس اے آر امدادکی ضرورت ہوتی ہے۔ انہوں نے مستحکم ایس اے آر میکنزم رکھنے کے لئے آئی سی جی کی ستائش کی۔